রাজধানীতে ট্রেনের ধাক্কায় নারীসহ নিহত ২
রাজধানীর খিলক্ষেতে অজ্ঞাতপরিচয় নারী (৩০) ও দক্ষিণখান কাউলা এলাকায় নীলকান্তী রায় (২২) নামে দুজনই ট্রেনের ধাক্কায় মৃত্যু হয়েছে।  







শুক্রবার সকালের দিকে এ দুর্ঘটনা ঘটে। নিহত নীলকান্তী কাউলা এলাকায় বসবাস করতেন। আর নিহত নারী নাম-পরিচয় শনাক্তের চেষ্টা চলছে।




ঢাকা রেলওয়ে থানা (কমলাপুর) বিমানবন্দর রেলস্টেশনের পুলিশ ফাঁড়ির উপপরিদর্শক (এসআই) নজরুল ইসলাম বলেন, খিলক্ষেত কুড়িল বিশ্বরোড সংলগ্ন রেললাইনে একটি ট্রেনের ধাক্কায় ঘটনাস্থলে মৃত্যু হয় ওই নারীর। নিহত পরনে ছিল ছাপা রঙে একটি বোরকা। 
এদিকে দক্ষিণখানে কালউলা ও আশকোনার মধ্যবর্তী রেললাইন কমলাপুর থেকে ছেড়ে যাওয়া একটি ট্রেনের ধাক্কায় নীলকান্তী রায়ের মৃত্যু হয়। পরে নিহতের কাছ থেকে পাওয়া মোবাইল ফোনে খবর পেয়ে তার ভাই বকুল রায় মরদেহ শনাক্ত করেন। 
ময়নাতদন্তের জন্য মরদেহ দুটি ঢাকা মেডিকেল কলেজ (ঢামেক) হাসপাতাল মর্গে পাঠানো হয়েছে। বিস্তারিত আরও জানার চেষ্টা চলছে বলেও জানান এসআই নজরুল ইসলাম।

রাজধানীর খিলক্ষেতে অজ্ঞাতপরিচয় নারী (৩০) ও দক্ষিণখান কাউলা এলাকায় নীলকান্তী রায় (২২) নামে দুজনই ট্রেনের ধাক্কায় মৃত্যু হয়েছে।